recursal/SuperWikiNEXT-32B huggingface dataset:
**جمیل نوری نستعلیق فونٹ** کا اجرا 2008ء میں علوی نستعلیق فونٹ کے کچھ ہی عرصہ بعد ہوا۔ علوی نستعلیق کی طرح یہ فونٹ بھی ورلڈ وائڈ ویب پر قابل استعمال ہے اور ایم ایس ونڈوز کے علاوہ لینکس پر فائرفاکس میں بہت اچھی کارکردگی پیش کرتا ہے۔ ناقدین کا کہنا ہے کہ جمیل نستعلیق میں مشہور سافٹ ویئر ،ان پیج کے نوری نستعلیق کے لگیچرز کا اضافہ کر کے بنایا گیا ہے۔ اس کے خالقین کا کہنا ہے کہ علوی فونٹ کے برعکس یہ اعراب کے استعمال سے بدشکل نہیں ہوتا۔

|  |
| --- |
| جمیل نوری نستعلیق فونٹ |
|  |
| شائع کردہ | جمیل نستعلیق عملہ |
| ویب گاہ | اردو ویب ڈاٹ آرگ آرکائیو شدہ (Date missing) بذریعہ urduweb.org (Error: unknown archive URL) |
| اجرا 2.0 | 2009 |
| اجازہ | صارف وقف |

اس وقت بہت سے فورمز اس فونٹ کو استعمال کا اختیار دیتے ہیں۔ بڑے اخبار نوائے وقت کی ویب گاہ پر جمیل نوری نستعلیق فونٹ کو اپنائے جانے سے اسے بہت تقویت ملی ہے۔ اسی طرح اردو ویکیپیڈیا پر بھی یہی ترجیحی فونٹ کے طور پر استعمال کیا جا رہا ہے۔ 2009 ء میں اس کا ورژن 2،0 جاری کر دیا گیا۔ جس میں تقریباً 25000نوری نستعلیق ربطات موجود ہیں۔

ہندسی رویہ اور فارسی **فونٹآرکائیو شدہ (Date missing) بذریعہ irfont.ir (Error: unknown archive URL)** اور لاطینی قسم کے نقالی کی ضرورت سے زیادہ سادگی ہماری قسم (فارسی فونٹس) کی خوبصورتی اور لیبلٹی کا باعث بن سکتی ہے۔ لاطینی حرفوں کے ڈھانچے تک پہنچنے کی کوشش کرنا بیکار ہے ، کیوں کہ ان دونوں زبانوں میں کوئی ساختی مماثلت نہیں ہے۔

صرف بے ضابطگیوں پر غور کرکے اور انھیں فارسی رسم الخط کے تناظر میں حل کرنے کی کوشش کرنے سے ہی کامیاب ٹیکسٹ فونٹ یا ہیڈ لائن فونٹ حاصل کیے جا سکتے ہیں۔

اگرچہ ایک مفت فارسی فونٹ کو ہاتھ سے لکھے ہوئے فارم کی شکل میں ڈیزائن کرنا آسان کام نہیں ہے ، کیوں کہ ناسخ اسکرپٹ پر مبنی فونٹ کو ڈیزائن کرنا اتنا آسان نہیں ہے ، لیکن یہ اتنا پیچیدہ نہیں ہو سکتا ہے جس پر مبنی فونٹ کو ڈیزائن کیا جائے نستعلیق اسکرپٹ۔

آٹو کرننگ
---------

6 فروری 2016ء کو جمیل نوری نستعلیق کا تیسرا ورژن جاری کیا گیا۔ اس کی خاصیت یہ ہے کہ اس میں آٹو کرننگ کی سہولت موجود ہے۔ اس فونٹ کی وجہ سے عوام کو ان پیج سے باہر ان پیج سے بہتر کرننگ حاصل ہو گئی۔

کرننگ کی مثال
اس فونٹ کے ربطات کو سیدھا ان پیج سے ٹریس کیا گیا تاکہ ربطات میں کوئی غلطی نہ رہے۔ ورژن 2 میں جو غلطیاں موجود تھیں ان کو اس ورژن میں ٹھیک کیا گیا ہے۔ اس کی کرننگ مائکروسافٹ آفس ورڈ، انٹرنیٹ ایکسپلورر، فائرفاکس، مائکروسافٹ ایج، انڈیزائن، فوٹوشاپ وغیرہ میں درست کام کر رہی ہے۔

### آٹو کرننگ مع آٹو کشیدہ

تیسرے ورژن کے ساتھ ہی اس کا ایک اور ورژن بھی جاری کیا گیا جس میں آٹو کرننگ کے ساتھ آٹو *کشیدہ* کی بھی سہولت موجود ہے۔ مگر یہ ان پروگرامز کے لیے ہے جو اوپن ٹائپ فیچر `جسٹیفیکیشن الٹرنیٹز` کو سپورٹ کرتے ہیں۔ فی الحال اس قسم کا ایک ہی سافٹویر ایڈوبی انڈیزائن دستیاب ہے جو اس فیچر کو سپورٹ کرتا ہے۔ اس سے پہلے آٹوکشیدہ کی خاصیت نسخ فونٹس میں اور نستعلیق کے آٹو کشیدہ کی خاصیت صرف ان پیج میں موجود تھی۔

مزید دیکھیے
-----------

* نفیس فونٹ
* نوری نستعلیق
* نستعلیق

حوالہ جات
---------

1. ↑  معاونت:نستعلیق فونٹ - آزاد دائرۃ المعارف، ویکیپیڈیا
2. ↑  فونٹ - جمیل نوری نستعلیق 3 ریلیز! | اردو محفل فورم[*مردہ ربط*]
3. ↑  فونٹ - جمیل نوری نستعلیق 3 آٹو کشیدہ ریلیز! | اردو محفل فورم[*مردہ ربط*]
**ہزارہ یونیورسٹی** پاکستان کے صوبہ خیبر پختون خوا میں ہزارہ ڈویژن کے ضلع مانسہرہ میں ڈھوڈیال کے مقام پر واقع ہے۔ ڈھوڈیال کا قصبہ مانسہرہ شہر سے باہر تقریباً سولہ کلومیٹر شاہراہ قراقرم پر واقع ہے۔ یہ جامعہ 2002ء میں باقاعدہ طور پہ قائم ہوئی۔ 

  
 شروعات میں یہاں نہایت قلیل وسائل اور تعمیرات دستیاب تھیں لیکن اب یہاں بڑے پیمانے پر تعمیرات اور سہولیات فراہم کر دی گئی ہیں۔  

یہ جامعہ اس لحاظ سے بھی منفرد ہے کہ نامساعد حالات کے باوجود تھوڑے ہی عرصے میں کافی ترقی کی۔ 2005ء کے زلزلہ کشمیر میں اس جامعہ کو کافی نقصان ہوا لیکن پھر بھی یہاں نئے مواقع پیدا ہوتے رہے۔

شعبہ جات
--------

شروعات میں اس جامعہ میں انفارمیشن ٹیکنالوجی، مائیکروبیالوجی، کیمسٹری، بائیو کیمسٹری، ایجوکیشن، انگریزی، اسلامیات، ثقافت و سیاحت، صحافت، معاشیات، ہیلتھ و فزیکل ایجوکیشن، سیاسیات، فزکس، ریاضی، قانون اور مینجمنٹ سائنسز کے شعبے کام کر رہے تھے۔ اب یہاں کئی نئے شعبے جیسے کہ زولوجی، باٹنی، بائیو انفارمیٹکس، زراعت، فارمیسی وغیرہ بھی شروع کیے گئے ہیں۔ اس جامعہ میں بیچلر سے لے کر پی ایچ ڈی تک تعلیم کے وسائل اور ذرائع دستیاب ہیں۔

اضافی کیمپس
-----------

اس کے علاوہ قلیل عرصہ میں دو نئے کیمپس جو ضلع ایبٹ آباد میں حویلیاں اور ضلع ہری پور میں ہری پور کے مقام پر شروع کیے گئے۔ ہری پور کیمپس کو 2012ء میں جامعہ ہری پور کا درجہ دے دیا گیا جبکہ گارڈن کیمپس حویلیاں کو 2015ء سے ایبٹ آباد یونیورسٹی آف سائنس و ٹیکنالوجی کا درجہ دیدیا گیا ہے۔ اب بٹگرام، اوگی اور دربند میں یونیورسٹی کے اضافی کیمپسز کا اجرا کیا گیا ہے۔

حوالہ جات
---------

1. ↑
2. ↑
3. ↑
4. ↑

بیرونی روابط
------------

*
**شہزاد انور** (پیدائش 26 اپریل 1978)  ایک پاکستانی فٹ بال منیجر ہیں۔ انور نے اپنے کوچنگ کیریئر کا آغاز 1997 میں سرگودھا کے ایک مقامی اسکول سے کیا، بعد ازاں پاکستان فٹ بال فیڈریشن کی طرف سے فراہم کردہ سرٹیفکیٹ کوچنگ کورسز میں داخلہ لیا۔  انھوں نے 2022 میں ہیڈ کوچ کا عہدہ سنبھالنے سے پہلے 2008 میں بطور نگراں مینیجر پاکستان کی قومی ٹیم میں جگہ بنائی۔ انھیں 2015 میں پی ایف ایف ٹیکنیکل ڈائریکٹر بھی نامزد کیا گیا تھا۔  وہ پاکستان فٹ بال کے پہلے کوچ ہیں جن کے پاس اے ایف سی پرو لائسنس ہے ۔

کیریئر
------

انور نے اپنے کوچنگ کیرئیر کا آغاز 1997 میں سرگودھا کے ایک مقامی اسکول سے کیا اور پھر پاکستان فٹ بال فیڈریشن کی طرف سے پیش کردہ سرٹیفکیٹ کوچنگ کورس کیا۔  انھوں نے 2008 میں ملائیشیا کے خلاف 4-1 سے دوستانہ شکست کے بعد نگران منیجر کے طور پر پاکستان کی قومی ٹیم کا چارج سنبھالا۔   انھیں 2013 کی ساف چیمپئن شپ میں دوبارہ نگراں عہدہ دیا گیا۔  انھیں 2015 میں پی ایف ایف ٹیکنیکل ڈائریکٹر نامزد کیا گیا تھا، لیکن اپنا اے ایف اسی پروفیشنل کوچنگ ڈپلوما حاصل کرنے کے بعد انھیں کام کرنے کے سے روک دیا گیا، یہ سرٹیفیکیشن یوئیفا پرو لائسنس کے مساوی ہے۔ 
وہ ساؤ پالو میں برازیل کے نیشنل ایٹلیٹکو کلب میں چھ ماہ کی انٹرنشپ کے بعد اپنا آخری مرحلہ مکمل کرنے کے بعد 2017 میں پاکستان کے پہلے اے ایف سی پرو-لائسنس کوچ بنے۔  نومبر 2022 میں، انھوں نے نیپال کے خلاف دوستانہ میچ کے لیے آفیشل ہیڈ کوچ کے طور پر اپنا کردار سنبھالا، جو پاکستان فٹبال فیڈریشن کی جانب سے فیفا کی معطلی کی وجہ سے تقریباً ساڑھے تین سالوں میں پاکستان کا پہلا میچ تھا۔  دوستانہ میچ آخرکار 1-0 سے ہار گیا۔

حوالہ جات
---------

1. ↑  "Shahzad Anwar (Coach)"۔ www.national-football-teams.com (بزبان انگریزی)
2. 1 2 3  Natasha Raheel (2017-01-02)۔ "Shahzad Anwar to become Pakistan's first AFC Pro-Licence coach"۔ The Express Tribune (بزبان انگریزی)
3. 1 2 3  Natasha Raheel (2015-10-10)۔ "First from the country: Shahzad on the verge of pro coaching licence"۔ The Express Tribune (بزبان انگریزی)
4. ↑  "Nasir Ismail appointed head coach of U-14 football team"۔ DAWN.COM (بزبان انگریزی)۔ 2008-04-03۔ اخذ شدہ بتاریخ 20 مئی 2023
5. ↑  "Malaysia outclass Pakistan in friendly"۔ DAWN.COM (بزبان انگریزی)۔ 2008-10-11۔ اخذ شدہ بتاریخ 20 مئی 2023
6. ↑  Umaid Wasim (2013-09-01)۔ "Pakistan take on India in SAFF Championship's biggest draw"۔ DAWN.COM (بزبان انگریزی)۔ اخذ شدہ بتاریخ 20 مئی 2023
7. ↑  "Nepal eye win against Pakistan in football friendly"۔ kathmandupost.com (بزبان انگریزی)۔ اخذ شدہ بتاریخ 20 مئی 2023
8. ↑  "Bista's late strike fires Nepal to victory against Pakistan"۔ kathmandupost.com (بزبان انگریزی)۔ اخذ شدہ بتاریخ 20 مئی 2023

بیرونی روابط
------------

* Shahzad Anwar coach profile at National-Football-Teams.com
* Shahzad Anwar at Global Sports Archive
|  |  |
| --- | --- |
|  | اس مضمون / موضوع / اصطلاح کا نام گفت و شنید سے ہونے والی اتفاقِ رائے کے بعد پرانے نام ---- سقوطیت ----  سے تبدیل کردیا گیا ہے۔ اگر آپ کو دائرۃ المعارف کے کسی بھی صفحے پر اس کے لئے کوئی دیگر اصطلاح یا اس کا پرانا نام نظر آئے تو براۂ کرم اسے درست کرکے اس صفحے کے عنوان کی عبارت سے مماثل کر دیجئے۔ |

خلیات میں سقوطیت (apoptosis) کا شکلیاتی اظہار: خلیات میں ہونے والی اس خودکشی میں یہاں دیگر پہلوؤں کو نظر انداز کرتے ہوئے صرف شکلیات پر توجہ دی گئی ہے۔ جب کوئی خلیہ ناقابل علاج حد تک نقص یافتہ ہو جائے تو پھر اس کی سقوطیت ہی جاندار کو نقصانات سے بچاتی ہے، اس دوران وہ خلیہ اپنی موت کے مراحل میں مختلف مخصوص کیمیائی مرکبات کا اخراج کرتا ہے جو مدافعتی نظام کے خلوی اکلیات (phagocytes) کو متحرک کرتے ہیں اور اپنی جانب بلاتے ہیں اور پھر یہ خلوی اکلیات، اس خلیے کا بچا کھچا مواد یا اس کا مردہ جسم کھا کر جگہ صاف کردیتے ہیں
استماتت (apoptosis) اصل میں قدرت کی جانب سے خلیات کے DNA میں ترمیز شدہ ایک قسم کا برمجہ (programming) ہے جو ایسے خلیات اپنے آپ کو ختم (گویا خودکشی) کرنے کے لیے استعمال کرتے ہیں کہ جن میں کوئی نقص واقع ہو جائے اور اس نقص کی وجہ سے نہ صرف یہ کہ وہ اپنے افعال انجام دینے سے قاصر ہوجائیں بلکہ جاندار کو ان کی موجودگی سے مختلف اقسام کی پیچیدیگیوں کے ظاہر ہونے کا خطرہ ہو (مثلا سرطان وغیرہ)۔

خلیات کی اس قسم کی موت (death)، اس موت سے بالکل الگ ہے جو کسی چوٹ، ضرب یا صدمہ کی وجہ سے واقع ہوجاتی ہے کیونکہ یہاں باقاعدہ ایک پروگرام کے تحت یہ کام انجام دیا جا رہا ہے اور مرنے والے خلیے پر کوئی چوٹ نہیں آئی بلکہ وہ اپنے اندر پیدا ہوجانے والے نقص کی وجہ سے ایک طے شدہ منصوبہ بندی کے تحت مر رہا ہوتا ہے، اسی وجہ سے اس قسم کی خلیاتی موت کو برمجہ خلیاتی موت (programmed cell death) میں شمار کیا جاتا ہے۔

وجہ تسمیہ
---------

انگریزی میں اس عمل کو apo + ptosis سے مرکب کر کہ بنایا گیا ہے apo یہاں ہوجانے یا الگ ہوجانے کے معنوں آتا ہے اور ptosis کا مطلب گر جانے کا ہوتا ہے یعنی apoptosis کا مطلب ہوا الگ ہوکر گر جانا، جسم کے زندہ خلیات سے الگ ہوجانا یا بالفاظ دیگر خودکشی کرلینا یا مر جانا اور زندہ خلیات سے ہٹ جانا وغیرہ۔ اردو میں اس کو سقوطیت اس لیے کہا جاتا ہے کہ یہی انگریزی لفظ کا متبادل ہے، سقوطیت کا لفظ سقوط سے بنا ہے اور اس کا مطلب ہوتا ہے گر جانا جبکہ "یت" کا اضافہ یہاں دو وجوہات سے استعمال کیا جاتا ہے۔ اول تو یہ کہ "یت" کی وجہ سے سقوط ہوجانے کا اندازہ ہوتا ہے یعنی یہ apo کا متبادل ہے اور دوم یہ کہ سقوط کا لفظ حیاتیات و طب میں دیگر معنوں میں بھی استعمال ہوتا ہے لہذا اس کو سقوطیت کہہ کر سقوط کے دیگر معنوں سے الگ کیا جاتا ہے تاکہ کوئی ابہام پیدا نہ ہو۔

مزید دیکھیے
-----------

* برمجہ خلیاتی موت (programmed cell death)
* سرطان (Cancer)

حوالہ جات
---------

1. ↑  ایک آن لائن عربی لغت میں استماتت کا اندراج

|  |  |
| --- | --- |
|  | ویکی ذخائر پر **استماتت** سے متعلق سمعی و بصری مواد ملاحظہ کریں۔ |
**غلام علی خان** دہلی میں انیسویں صدی کے ہندوستانی مصور تھے۔  ان کا مصوری کا کیریئر 1817ء سے 1852ء تک چار دہائیوں سے زائد عرصے پر محیط تھا وہ آخری شاہی مغل مصور تھے اور برطانوی سرپرستوں کے لیے کمپنی کے انداز میں پینٹنگ بھی کی تھی۔

ابتدائی زندگی
-------------

غلام علی خان اٹھارویں صدی کے آخر میں پیدا ہوئے.  اس وقت شاہ عالم ثانی مغل سلطنت کی صدارت کر رہے تھے لیکن 1803 میں انگریزوں نے دہلی پر قبضہ کر لیا. وہ مشہور مغل مصور غلام مرتضیٰ خان کے بھتیجے تھے.

کیریئر
------

 *دیوان خاص، لال قلعہ، دہلی کو سرخ سائبانوں یا شامیانوں کے ساتھ دیکھیں* ، جسے غلام علی خان نے 1817 میں پینٹ کیا تھا۔غلام علی خان مغل شہنشاہ اکبر دوم (حکومت 1806–1837 عیسوی) اور بہادر شاہ دوم (1837–1858 عیسوی) کے دہلی میں درباری مصور تھے۔

### مغل دربار کے ارکان پینٹنگ

 *بہادر شاہ دوم مرزا فخر الدین کے ساتھ تخت نشین ہوا* ، جسے غلام علی خان نے 1837-38 میں پینٹ کیا تھا۔

تخلیقات
-------

* شیر کا شکار، 1820 (وکٹوریہ اور البرٹ میوزیم)شیر کا شکار، 1820 (وکٹوریہ اور البرٹ میوزیم)
* درباریوں میں ٹھاکر دولت سنگھ، 1825 (ڈیوڈ کلیکشن)درباریوں میں ٹھاکر دولت سنگھ، 1825 (ڈیوڈ کلیکشن)
* دلی محل اور دہلی، 1854 کے خاکوں سے لال قلعہ کا منظردلی محل اور دہلی، 1854 کے خاکوں سے لال قلعہ کا منظر
* پانچ ریکروٹس - امّی چند، اندور، گلزاری، کوختاور اور جوہاز؛ فریزر البم سے، ca. 1816 (مفت گیلری)پانچ ریکروٹس - امّی چند، اندور، گلزاری، کوختاور اور جوہاز؛ فریزر البم سے، ca. 1816 (مفت گیلری)
* اکبر II کی تصویر، 1827 (برٹش لائبریری)اکبر II کی تصویر، 1827 (برٹش لائبریری)

حوالہ جات
---------

1. ↑  William Dalrymple۔ "William Dalrymple on The Dehlie Book | Art and design"۔ The Guardian۔ اخذ شدہ بتاریخ 20 فروری 2014
2. 1 2  Sharma, Yuthika. "In the Company of the Mughal Court, the Delhi Painter Ghulam Ali Khan". W Dalrymple and Y Sharma, Eds. Princes and Painters in Mughal Delhi 1707-1857, Yale University Press.
3. ↑  "Art and an empire"
**گنج سواہی** مغل بادشاہ اورنگزیب عالمگیر کا ایک بحری جہاز تھا جو اس زمانے میں بحر ہند کا سب سے بڑا بحری جہاز تھا۔ بحری قزاقوں سے بچنے کے لیے اس جہاز پر 62 توپیں بھی نصب تھیں۔ اس کے علاوہ آتشیں اسلحہ سے مسلح چار سو سے پانچ سو محافظ بھی جہاز پر موجود رہتے تھے۔

بحری قزاق ہنری ایوری کا مغل بادشاہ کے جہاز پر حملہ۔
بحری جہاز پر قبضہ کرنے کے بعد قزاقوں کا سردار ایوری مغل بادشاہ کی پوتی/ نواسی کے کمرے میں داخل ہو رہا ہے.
بینک آف انگلینڈ کی تشکیل کے صرف ایک سال بعد انگریز بحری قزاق ہنری ایوری جو برطانوی بحریہ میں اونچے عہدے پر فائز رہ چکا تھا، نے ستمبر 1695ء میں گنج سواہی کو لوٹ لیا جو حجاج کو لے کر واپس سورت جا رہا تھا۔ (سورت ممبئی کے شمال میں 200 کلومیٹر کی دوری پر ہے۔ کراچی سے یہ 700 کلومیٹر دور ہے۔) اس وقت اس خزانے کی مالیت 6 لاکھ برطانوی پاونڈ تھی۔ 440 میں سے ہر ڈاکو کے حصے میں 450 کلو چاندی یا اس کے مساوی سونا آیا جو آج کے حساب سے ساڑھے چار کروڑ روپے کے برابر ہے۔ اس کے بعد گجرات میں رامپورہ کی لوٹ میں مزید 20000 کلو چاندی کے مساوی دولت ان ڈاکووں کے ہاتھ لگی۔ خیال رہے کہ صرف چار سال پہلے 1691ء میں ایسٹ انڈیا کمپنی نے مغل گورنر ابراہیم خان دوّم سے پورے صوبہ بنگال میں تجارت کرنے کے حقوق صرف 35 کلو چاندی یعنی 3000 روپے سالانہ کے عوض حاصل کیے تھے اور ان کی تجارت پر ٹول ٹیکس بھی معاف کر دیا گیا تھا۔

گنج سواہی 24 دوسرے بحری جہازوں کے ساتھ یمن سے واپس ہندوستان جا رہا تھا۔ ہنری ایوری کے ساتھ چار اور بحری قزاق بھی اپنے جہازوں کے ساتھ شامل تھے۔ ان پانچوں جہازوں نے اورنگ زیب عالمگیر کے بحری قافلے کا پیچھا کیا۔اورنگ زیب عالمگیر کا بحری قافلہ رات کو تو قزاقوں کو جُل دینے میں کامیاب ہو گیا لیکن اگلے دن 7 ستمبر کو قزاقوں نے فتح محمد نامی محافظ جہاز پر حملہ کر دیا۔ پہلے حملے میں ایمیٹی نامی جہاز کا قزاق کپتان ٹیو مارا گیا لیکن دوسرے حملے میں ہنری ایوری کے جہاز فینسی کی 46 توپوں کے سامنے فتح محمد نہ ٹھہر سکا اور قزاقوں نے اس پر قبضہ کر لیا۔ فتح محمد سے قزاقوں کو 50000 پاونڈ کے برابر دولت ملی۔

اس کے بعد ایوری نے گنج سواہی کا پیچھا کیا اور ابھی گنج سواہی سورت سے صرف آٹھ دن کی مسافت پر تھا کہ اس پر ہلہ بول دیا۔ گنج سواہی پر عملے اور محافظوں کے علاوہ 600 مسافر حجاج بھی سوار تھے جن میں خواتین بھی شامل تھیں۔ ہنری کے تجربہ کار توپچیوں نے گنج سواہی کے مرکزی مستول کو کامیابی سے نشانہ بنا لیا جس کے بعد گنج سواہی کی رفتار گر گئی۔ اسی دوران گنج سواہی پر ایک توپ پھٹ گئی جس سے کئی توپچی مارے گئے اور بدحواسی پھیل گئی۔ قزاق اس جہاز پر چڑھ آئے اور خوفناک دست بدست لڑائی شروع ہو گئی۔ اگرچہ قزاقوں کی تعداد ہندوستانی سپاہیوں سے کم تھی لیکں ہندوستانی کمانڈر ابراہیم خان نے نہایت بزدلی کا مظاہرہ کیا اور نیچے خواتین میں جا کر چھپ گیا۔ دو گھنٹے کی لڑائی کے بعد قزاق فتح یاب ہوئے۔ انھوں نے عملے اور مسافروں کو بد ترین تشدد کا نشانہ بنا کر ساری دولت پر قبضہ کر لیا۔ عورتوں کی بے حرمتی کی گئی اور کئی عورتوں نے سمندر میں کود کر جان دے دی۔

فرانس میں بنی ایک تصویر جس میں ایسٹ انڈیا کمپنی کے عہدہ داران بادشاہاورنگزیب عالمگیر کے سامنے معافی کے لیے گڑگڑا رہے ہیں۔
اس واقعہ کے بعد ہندوستان کی مغل حکومت کے ایسٹ انڈیا کمپنی سے تعلقات بے حد خراب ہو گئے۔ برطانوی حکومت نے اگرچہ قزاق ہنری ایوری کی گرفتاری پر ایک ہزار برطانوی پاونڈ کا انعام رکھا لیکن وہ کبھی گرفتار نہیں ہوا۔

مزید دیکھیے
-----------

* واسکو ڈے گاما
* سرکاری ڈاکو

بیرونی ربط
----------

* ایسٹ انڈیا کمپنی اور بحر ہندآرکائیو شدہ (Date missing) بذریعہ indianoceanstrategy.com (Error: unknown archive URL)
ٹائپوگرافی میں، **ٹائپ فیس** (typeface) دراصل، ایک یا ایک سے زیادہ فونٹس کا مجموعہ ہوتا ہے جس کی جسامت متنوع ہو سکتی ہے۔ ہر ٹائپ فیس آپس میں مربوط منقوشات (glyphs) پر مشتمل ہوتا ہے اور اسے اس طرح سے بنایا جاتا ہے کہ اس میں موجود تمام کیریکٹرز کے درمیان انداز کی یکسانی پائی جاتی ہے۔ ٹائپ فیس عموماً حروف کے کسی ابجد، اعداد یا تنقیطی نشانات پر مشتمل ہوتا ہے، اِس میں ideogram اور علامات بھی ہو سکتی ہیں۔ ٹائپ فیس کی اصطلاح آج کل فونٹ سے خاصی قریب آچکی ہے لیکن تاریخی طور پر ان میں ایک واضح فرق پایا جاتا ہے اور وہ یہ کہ فونٹ اصل میں کسی ایک اندازِ تحریر کے ارکان کی ذیلی خصوصیات کو ظاہر کرتا ہے، مثال کے طور پر نستعلیق، دبیز (bold)، مائلہ (italic) وغیرہ ہر کوئی اپنی اپنی جگہ ایک فونٹ کہلایا جا سکتا ہے جبکہ ٹائپ فیس کسی پورے خاندانِ حروف کے مجموعی انداز کو ظاہر کرتا ہے مثال کے طور پر نستعلیق کے تمام وہ انداز جو نظر آتے ہوں جیسے دبیز اور مائلہ وغیرہ مجموعی طور پر ایک ہی ٹائپ فیس سمجھے جائیں گے۔

نیز دیکھیے
----------

* خطاطی
* فونٹ

|  |  |
| --- | --- |
|  | ویکی ذخائر پر **ٹائپ فیس** سے متعلق سمعی و بصری مواد ملاحظہ کریں۔ |
**آخری وار** (فرانسیسی: Coup de grâce) ایک فرانسیسی تعبیر ہے جس کے معنی کسی زخمی شخص یا جانور کو موت کی نیند سلانا ہے۔ اسے موت راحت بھی کہا جا سکتا ہے۔ کسی انسان یا جانور پا ایسے حالات آجاتے ہیں کہ اس کا مرجانا اس کے زندہ رہنے سے بہتر ہوتا ہے۔ اسی کے لیے اس تعمیر کا استعمال ہوتا ہے۔ مثلاً کسی فوجی، مریض، زخمی جانور یا کسی لا علاج بیماری سے دوچار ایسا شخص جس کی زندگی خود اس کے لیے عذاب بن گئی ہو۔ یا کسی جنگ میں شامل کسی زخمی فوجی جوان کو موت رحمت دی جاتی ہے جس تک طبی مدد پہونچنا ممکن نہ ہو۔
مثلا سزائے موت دینے کے لیے، زندہ مگر زخمی انسان کو موت راحت دینے کے لیے، جنگ میں اس زخمی فوجی کو آسان موت دینے کے لیے جو شدید زخمی ہو مگر طبی امداد ممکن نہ ہو، ایسی صورت میں اس کے دل یا سر میں گولی ماری جاتی ہے۔ عموما سر سے پچھلے حصہ کو نشانہ بنایا جاتا ہے۔
یہ تعبیر ایسے موقع بھی استعمال ہوتی ہے جب کسی تقریب کا علامتی خاتمہ ہو رہا ہو۔ مثلاً "ملک کی معیشت گذشتہ برسوں سے لچر تھی۔ کورونا کی وبا نے اس پر آخری وار کیا۔"

مزید دیکھیے
-----------

* موت راحت

حوالہ جات
---------

1. ↑
2. 1 2

بیرونی روابط
------------

* لغوی معنی coup de grâce ویکشنری پر
|  |
| --- |
| حصہ مضامین بسلسلہ |
| حدیث |
| حدیث کی خطاطی |
| سنی1

|  |  |
| --- | --- |
| صحیح بخاری | صحیح مسلم |
| سنن نسائی | سنن ابی داؤد |
| سنن ترمذی | سنن ابن ماجہ |

|  |  |
| --- | --- |
| دیگر | ادوار (صدی) |
| موطا امام مالک | 8ویں–نویں صدی |
| مسند احمد بن حنبل |  780–855
  |
| سنن الدارمی |  868
  |
| شمائل محمدیہ(شمائل ترمذی) |  نویں صدی |
| صحیح ابن خزیمہ |  923
  |
| صحیح ابن حبان |  965
  |
| مستدرک حاکم |  گیارہویں صدی |
| الموضوعات الکبری |  1128–1217
  |
| ریاض الصالحین |  1233–1278
  |
| مشکوۃ المصابیح |  1340
  |
| مستدرک حاکم |  1274–1348
  |
| مجمع الزوائد |  1335–1405
  |
| بلوغ المرام |  1372–1449
  |
| کنز العمال |  سولہویں صدی |
| زجاجۃ المصابیح |  انیسویں صدی |

 |
| شیعہ

|  |  |
| --- | --- |
| کتاب الکافی | من لا یحضره الفقیہ |
| تہذیب الاحکام | الاستبصار |

|  |  |
| --- | --- |
| دیگر | ادوار (عیسوی) |
| نہج البلاغۃ |  دسویں صدی |
| بحار الانوار |  سترہویں صدی |
| کتاب سلیم بن قیس |  ساتویں صدی |
| صحیفہ سجادیہ |  678–713
  |
| عیون اخبار الرضا |  دسویں صدی |
| شرح اصول الکافی |  گیارہویں صدی |
| وسائل الشیعہ | سترہویں صدی |
| حق الیقین |  سترہویں صدی |
| عین الحیات |  سترہویں صدی |
| کلام مولا |   |
| دائم الاسلام |  دسویں صدی |
| الغدیر |  انیسویں صدی |

 |
| اباضیہ
* مسند ربیع بن حبیب
* ترتیب المسند
 |
| معتزلہ
* شرح نہج البلاغہ  (تیرہویں صدی)
 |
| متعلقہ موضوعات
* سوانحی ارتقاء
* تنقید
* تاریخ
* جہاد
* مطالعات
* اصطلاحات
* اقسام (زمرہ جات)
 |
| * زمرہ
* باب اسلام
 |
| * د
* ب
* ت
 |

بلوغ المرام حدیث مبارکہ کی ایک کتاب کا نام ہے۔ اس کتاب کا پورا نام **بلوغ المرام من ادلۃ الاحکام** ہے۔ اس کتاب میں کل 1358 احادیث موجود ہیں۔ بلوغ المرام میں شامل ہر حدیث کے آخر میں حافظ ابن حجر عسقلانی نے اس ذریعے کا حوالہ دیا ہے جس ذریعے سے وہ حدیث جمع کی گئی۔

بلوغ المرام احكام و مسائل پر مشتمل مختصر اور آسان ترین کتابوں میں سے ایک ہے۔ جس کے مؤلف بلند پایہ امام حافظ ابن حجر عسقلانی ہیں۔ بلوغ المرام کو جہاں مدارس دینیہ کے ابتدائی طلبہ کے لیے بطور نصاب مقرر کیا گیا وہیں عوام میں بھی اسے بہت پزیرائی سے نوازا گیا۔

شروح بلوغ المرام
----------------

کتاب کی افادیت کو دیکھتے ہوئے عالم اسلام کی ممتاز شخصیت شیخ صفی الرحمن مبارکپوری (جوعالمی انعام یافتہ کتاب "الرحیق المختوم "کے مصنف ہیں۔) نے اس کی عربی میں مختصر سی شرح(اتحاف الکرام شرح بلوغ المرام) بھی کی اور انھیں نے اس کتاب کا اردو ترجمہ بھی کیا جس کے مطالعے سے ہم کو نماز، روزہ، حج اور زکوۃ سے لے کر نکاح و جہاد تک رسول اکرم صلی اللہ علیہ و آلہ وسلم کی صورت میں قرآن کریم کی عملی تفسیر دیکھنے کو ملتی ہے۔

مآخذ
----

بلوغ المرام میں اکثر احادیث حدیث کی دیگر کتب مثلاً، صحیح بخاری، صحیح مسلم، سنن ابی داؤد، صحیح ترمذی، سنن نسائی، سنن ابن ماجہ اور مسند احمد بن حنبل سے لی گئی ہیں۔
**مسند حميدی** کتب حدیث میں سب سے پہلی کتاب جس میں روایت اور راویوں کا ذکر موجود ہے

تالیف
-----

یہ تالیف ہےعبد الله بن الزبير الحميدی (متوفی : 219ھ) اس کتاب کی ابتدا مؤلف نے مسانيد عشرةمبشرہ پھرمہاجرين پھرانصار پہلے مرد اور بعد میں عورتوں کا ذکر کیا اس میں1360 حديثیں درج ہیں

مسند حمیدی کی خصوصیات
---------------------

مسند حمیدی یہ امام حمیدی کی شہرہ آفاق حدیث کی کتاب ہے۔ اس میں 1360 حدیثیں ہیں۔ بیشتر مرفوع ہیں۔ صحابہ و تابعین کے کچھ آثار بھی منقول ہیں۔ پہلی حدیث ابوبکر صدیق سے مروی ہے۔

ام الکتب الحدیث
---------------

یہ تصنیف روایت اور راویوں کا ذکر کرنے والی پہلی کتاب ہے اسے بعض ام الکتب الحدیث بھی کہا گیا  

اس کتاب میں بیان کی گئی احادیث میں سے امام بخاری نے 96 احادیث لیں  

امام مسلم نے 152 حدیثیں لیں  

آخر میں امام حمیدی نے اپنا عقیدہ بیان کیا

مسند حمیدی کے رواۃ
------------------

حمیدی سے مسند کو ابو اسمٰعیل سلمی متوفی 280ھ نے اور ابو اسمٰعیل سے قاسم بن اصبغ نے روایت کیا ہے۔ دوسرے جلیل القدر راوی بشر بن موسیٰ اسدی متوفی 288ھ ہیں۔ حافظ ابن حجر کے بقول حمیدی سے مسند کی روایت کرنے والے اور بھی کئی راوی ہیں۔ دنیا میں مختلف کتب خانوں میں مسند حمیدی کا جو مخطوطہ محفوظ ہے وہ صرف بشر بن موسیٰ کی روایت کا ہے۔

حوالہ جات
---------

1. ↑  مسند حمیدی،ترجمہ، ابو حمزہ مفتی حمزہ جبار چشتی،پروگریسو بکس لاہور
**میشخراریم** آزاد کردہ غلاموں کی ایک یہودی برادری ہیں، اکثر مخلوط افریقی یورپی نسل سے ہیں، جنھوں نے 16 ویں صدی میں سفاردی یہود کے ساتھ سپین سے بیدخل ہوکر ہندوستان ہجرت کی. ہندوستان پہنچ کر سب کو پردیسی یہود (جیسے بھارت میں عام طور پہ "غیر ملکی" کو کہتے ہیں [*حوالہ درکار*] اور ان کے یورپی آبادحسب نسب کیوجہ سے کبھی گورے یہود بھی ) کہا جانے لگا.

بھارت میں تاریخی طور پرگورے یہود *میشخراریم کی اولادکیساتھ تمیز و فرق روا رکھتے*. *میشخراریم* غیررسمی کوچنی یہودی ذات کی درجہ بندی میں سب سے نیجے تھے. پردیسی یہود ، پردیسی کنیسہ استعمال کرتے؛ اگرچہ انھوں نے *میشخراریم* کے یہود کو وہاں کی عبادت کرنے کی اجازت دے رکھی تھی تاہم وہ صرف پیچھے ہی بیٹھ سکتے تھے، کنیسہ کے مکمل عبادت گزار ارکان نہیں بن سکتے تھے اور برادری میں دروں زواجی کے دائرے سے خارج کر دیا گیا تھا - اسی دوران، وہ کوچن میں رہنے والے یہود کی سب سے بڑی جماعت مالابار یہود میں سے بھی خارج کر دیے گئے تھے، جو 1000 سال سے وہاں رہ رہی تھی.

20ویں صدی کے آغاز میں، ابراہیم بارک سلیم کوچنی یہود میں سب سے زیادہ نمایاں ہو گیا.  وہ ***میشخراریم*** *کی* اولاد تھا*،* کالج کی ڈگری حاصل کرنے اور وکیل بننے والا کسی بھی قسم کا پہلا کوچنی یہودی تھا۔ وہ اپنے لوگوں کے خلاف تعصب کے لیے کھڑا ہوا. 1930 ء تک، ***میشخراریم*** *کے* خلاف سماجی تعصب کم ہونا شروع ہو گئی۔ زیادہ تر کوچنی یہود، بشمول ***میشخراریم*** *،* 1950ء کے وسط تک اسرائیل منتقل ہو گئے.

حوالہ جات
---------

1. ↑  PANEL 39: Nationalisms and their Impact in South Asia[*مردہ ربط*] - European Association of South Asian Studies

مزید پڑھنے کے لیے
-----------------

* کٹ، ناٿن (2000). بھارت کے یہود کون ہیں؟. برکلے، سی اے: کیلیفورنیا یونیورسٹی پریس.
* متل، سویل؛ جینی آر .سسسی (2006). جنوبی ایشیاء کے مذاہب روٹلیج.
656ھ/1258ء میں ہلاکو خان نے بغداد کو تباہ کیا۔ تاتاریوں کی تباہی کے بعد خلفائے عباسیہ کی اولادیں قید کرلی گئیں۔ عباسی خلیفہ الظاہر باللہ العباسی کا ایک بیٹا مستنصر باللہ تھا جِس نے 659ھ/1261ء میں مصر ہجرت کی جہاں اُس کا استقبال مملوک سلطان الظاہر رکن الدین بیبرس بندقداری نے کیا اور مستنصر باللہ کی بیعت کرکے انھیں دوبارہ خلیفہ مقرر کر دیا۔ اِس طرح دوبارہ خلافت عباسیہ کا احیاء ہوا مگر مملوک سلاطین نے عباسی خلفاء کوصرف خلیفہ کے عہدہ پر فائز کیا اور اختیارات سے محروم رکھا۔ حتیٰ کہ تمام اختیارات سلاطین مصر کے پاس ہی تھے اور خلفاء محض نام کے اورمملوکوں کے وظیفہ خوارتھے۔ عباسی خلفائے قاہرہ کی تعداد سترہ ہے جن میں خلیفہ المتوکل علی اللہ دو بار خلیفہ مقرر کیے گئے۔

فہرست خلفائے عباسی قاہرہ
------------------------

1. المستنصرباللہ الثانی : جون1261ء - نومبر1261ء۔
2. الحاکم بامر اللہ:661ھ - 701ھ
3. المستکفی باللہ: 701ھ - 740ھ
4. الواثق باللہ: 740ھ - 741ھ
5. الحاکم بامر اللہ الثانی: 741ھ - 748ھ
6. المعتضد باللہ: 748ھ -763ھ
7. المتوکل علی اللہ الاول(پہلی مرتبہ): 763ھ -785ھ
8. الواثق باللہ: 785ھ - 788ھ
9. المستعصم باللہ: 788ھ - 791ھ
10. المتوکل علی اللہ الاول (دوسری مرتبہ): 791ھ -808ھ
11. المستعین باللہ: 808ھ - 816ھ
12. المعتضد باللہ: 816ھ - 845ھ
13. المستکفی باللہ: 845ھ - 854ھ
14. القائم بامراللہ ابوالبقاء : 854ھ - 859ھ
15. المستنجد باللہ ثانی: 859ھ - 884ھ
16. المتوکل علی اللہ: 884ھ - 903ھ
17. المتمسک باللہ: 903ھ - 920ھ
18. المتوکل علی اللہ ثالث: 902ھ - 923ھ

عباسی خلفائے قاہرہ کا زوال
--------------------------

محرم923ھ/ جنوری 1517ء کو عثمانی سلطان سلیم خان اول نے مصر پر قبضہ کر لیا جس سے آخری خلیفہ عباسی المتوکل علی اللہ الثالث نے خلافت سلطان سلیم خان اول کو سونپ دی، اس میں رِدائے رسول اکرم صلی اللہ علیہ وسلم، خانہ کعبہ کی کنجیاں اور حرمین الشریفین بھی سلطان سلیم خان اول کے حوالے کردیے۔ اِس طرح خلافت عباسیوں سے عثمانیوں میں منتقل ہو گئی اور مرکز خلافت قاہرہ کی بجائے استنبول بن گیا۔
**Kelsey Shelton Smith-Briggs** (24 دسمبر، 2002 - اکتوبر 11، 2010) بچوں کے ساتھ زیادتی کا شکار ہے۔ وہ گھر میں انتقال کر کے اس کے حیاتیاتی ماں کی Raye نے ڈان سمتھ اور اس کے مائیکل لی پورٹر سوتیلے باپ. بچے کی موت کو جرم قرار دیا گیا۔ اوکلاہوما ڈیپارٹمنٹ آف ہیومن رائٹس کی طرف سے کیلسی کی "قریب سے" نگرانی کی جاتی تھی۔ Oklahoma Department of Human Services (OKDHS) جنوری 2005 سے اس کی موت تک۔

پیدائش اور ابتدائی بچپن
-----------------------

کیلسی 24 دسمبر 2002 کو اوکلاہوما سٹی میں پیدا ہوئی تھی۔ وہ اپنے والدین کی طلاق کے بعد پیدا ہوئی تھی۔ لڑکی کی پرورش اس کی ماں نے کی جس نے اپنے حیاتیاتی والد سے خاندان سے رابطہ رکھا۔ کیلسی کی زندگی کے پہلے دو سال غیر معمولی تھے۔ جنوری 2005 تک، حکام کو لڑکی کے خلاف تشدد کی کوئی علامت نہیں بتائی گئی اور نہ ہی خاندان کے دیگر افراد کی طرف سے تشدد کی کوئی علامت دیکھی گئی۔

تشدد
----

جنوری 2005 سے آخر تک، کیلسی کے خلاف تشدد کے واقعات رپورٹ کیے گئے اور دستاویزی شکل دی گئی۔ تشدد کے نتیجے میں لڑکی کو جو دستاویزی زخم آئے ان میں کالر کی ہڈی کی ہڈی، دونوں ٹوٹے ہوئے نچلے اعضاء اور اس کے چہرے اور جسم پر بہت سے زخم اور خراشیں شامل ہیں۔ 17 جنوری 2005 کو، اوکلاہوما ڈیپارٹمنٹ آف ہیومن سروسز (OKDHS) نے سرکاری طور پر کیلسی کے خلاف تشدد کے پہلے کیس کی تصدیق کی، جب ایک لڑکی کو مقامی ایمرجنسی روم میں لایا گیا جس کی ہڈی ٹوٹی ہوئی تھی، اس کی کمر کے نچلے حصے پر چوٹیں اور خراشیں تھیں۔ رانیں. 3 اپریل 2007 کو کیلسی کی دونوں ٹانگیں ٹوٹ گئیں۔ طبی ماہرین نے نتیجہ اخذ کیا کہ بچے کو کئی جگہوں پر پرتشدد سرپل فریکچر کا سامنا کرنا پڑا۔ اس واقعے کے بعد، ریاست OKDHS کی طرف سے کیلسی کو اس کی ماں کی دیکھ بھال سے ہٹا دیا گیا، تاہم، 12 جون 2007 کو، ڈسٹرکٹ جج کریگ کییا کے حکم سے، اسے اس کی حیاتیاتی ماں کے گھر واپس کر دیا گیا، حالانکہ اسے OKDHS کا مشورہ نہیں دیا گیا تھا۔ جج نے کہا کہ کیلسی کے خلاف تشدد کا مرتکب "نامعلوم" تھا۔

موت
---

Kelsey Shelton Smith-Briggs کا انتقال 11 اکتوبر 2010 کو میکر، اوکلاہوما میں اپنی والدہ رے ڈان اسمتھ اور اس کے سوتیلے والد مائیکل لی پورٹر کے گھر ہوا۔ موت ایک قتل کا نتیجہ تھی اور پیٹ کے کند صدمے سے آئی تھی۔

جملہ اور جملہ
-------------

مائیکل لی پورٹر (سوتیلے باپ) پر جنسی زیادتی اور فرسٹ ڈگری قتل کا الزام لگایا گیا تھا۔ 25 فروری 2015 کو اس نے اعتراف جرم کیا اور اسے 94 سال قید کی سزا سنائی گئی۔

رے ڈان اسمتھ (حیاتیاتی ماں) پر 15 جولائی 2015 کو بچوں کے ساتھ بدسلوکی اور بدسلوکی کا الزام لگایا گیا تھا اور اسے 28 سال قید کی سزا سنائی گئی تھی۔

بچوں کے تحفظ کے قانون میں اصلاحات
---------------------------------

مارچ 2014 میں، اوکلاہوما کی مقننہ نے بچوں کے تحفظ، عدالتی اصلاحات، OKDHS اور بچوں کے ساتھ بدسلوکی اور نظر اندازی سے نمٹنے کے لیے Kelsey Smith-Briggs چائلڈ پروٹیکشن ریفارم ایکٹ میں ایک اصلاحات منظور کیں۔

بیرونی روابط
------------

* یو ٹیوب پر کیلسی بریگز کی کہانی
* Snopes.com کیلسی بریگز
**سیتیف Sétif اور غیلما Guelma کا قتل عام**  (**جسے سیتیف Sétif، غیلما Guelma اور خیراتا Kherrata کا قتل عام** بھی کہا جاتا ہے  یا **8 مئی 1945**  کا قتل عام کہا جاتا ہے) فرانسیسی نوآبادیاتی حکام اور یورپی آبادکار ملیشیا، *پائیڈ نوئر* کا سنہ 1945ء میں فرانسیسی الجزائر کے شہر قسطنطین کے مغرب میں واقع بازار سیتیف کے ارد گرد الجزائر کے شہریوں پر حملوں ایک سلسلہ تھا۔ 8 مئی 1945ء کو مظاہرین پر فرانسیسی پولیس کی فائرنگ کے جواب میں،  قصبے میں فسادات کے بعد آس پاس کے دیہی علاقوں میں فرانسیسی آباد کاروں ( *کولون*) پر حملے ہوئے، جس کے نتیجے میں 102 افراد ہلاک ہوئے۔ فرانسیسی نوآبادیاتی حکام اور یورپی آبادکاروں نے اس کے بدلے میں تیس ہزار مسلمانوں کو قتل کرکے بدلہ لیا۔ فسادات اور اس کے جواب میں فرانسیسیوں کی بہیمانہ جوابی کارروائی، فرانس-الجزائر تعلقات میں ایک اہم موڑ ثابت ہوا، جس کے نتیجے میں سنہ 1954ء سے 1962ء کی الجزائر جنگ آزادی شروع ہوئی ۔

حوالہ جات
---------

1. ↑  (فرانسیسی: *Massacres de Sétif et Guelma*)‏; عربی: مجزرة سطيف و قالمة
2. ↑  (فرانسیسی: *Massacres de Sétif, Guelma et Kherrata*)‏
3. ↑  عربی: مجازر 8 مايو 1945



1. ↑  "Témoins des massacres du 8 Mai 1945 en Algérie"
2. ↑  Ted Morgan (2006-01-31)۔ My Battle of Algiers۔ صفحہ: 26۔ ISBN 978-0-06-085224-5
مصنف، مکالمہ نگار، اسکرین پلے رائٹر، ہدایتکار، فلمساز، اداکار، گیت نگار اور پنجابی شاعر

  

**سکےدار**  (انگریزی: Sikkedar) کا اصلی نام رحیم بخش کھوکھر تھا وہ 1927ء میں لاہور کے قریب ایک چھوٹا سا گاؤں نیاز بیگ میں پیدا ہوئے۔ سکیدار نے اپنی پہلی فلم جبرو (1956ء) میں کہانیاں اور مکالمہ لکھے تھیں، جو ایک رجحان بنانے والے فلم تھا اور شاید برطانوی راج دور پر پہلی فلم تھی۔ ملنگی (1965ء)، نظام لوہار (1966ء)، امام دین گوہاوہا (1967ء)، نظام (1971ء)، غلام (1973ء)، باغی تے فرنگی (1976ء)، چن وریام (1981ء) وغیرہ اس موضوع پر کچھ بڑی فلمیں تھیں۔ 3 جولائی 2006ء کو لاہور میں انتقال کرگے۔

سکیدار نے دیگر بڑی تجارتی فلموں کے ساتھ کہانیوں کو بھی لکھا۔ ان کی میگا ہٹ فلم میں سے ایک فلم کا نام انورا (1970ء) تھا، جس نے کراچی میں پلاٹینم جوبلی کا جشن منایا۔ سکیدار بھی اعلی کارکردگی والا تھا۔ وہ ہندو بنیے کے طور پر کردار میں ایک ماہر اداکار تھے۔ ان کی بات چیت کی ترسیل منفرد تھے۔ انھوں نے چند فلموں میں کچھ گانے لکھے۔ وہ افسانوی فلم شاعر تنویر نقوی پر ایک کتاب کے بھی مصنف تھے۔ مجھے بہت افسوس لکھنا پڑ رہا ہیں کہ ہمارے پاکستان کی فلموں کو تربیت دینے والے کا نام نہ تو تمغائے حسن کارکردگی پر نہ ہی نگار ایوارڈز میں ریکارڈ ہے۔

تصانیف
------

* الاپ‘ یہ ان کی پنجابی شاعری کا مجموعہ ہے،
* ’ہوک‘ جو ان کی کی خود نوشت سوانح عمری ہے
* ’دل کا دیا جلایا‘ جو ان کی تنویرؔ نقوی صاحب کے ساتھ رفاقت کی عکاسی کرتی ہے۔

حوالہ جات
---------

### بیرونی روابطہ

* انٹرنیٹ مووی ڈیٹابیس (IMDb) پر سکےدار
* *سکےدار*  "آرٹسٹ میگزین" ◄   **پر**
**مہیلا لکمل اُداوتے** (پیدائش: 19 جولائی 1986ء، کولمبو) کے نام سے جانے جاتے ہیں سری لنکا کے ایک پیشہ ور بین الاقوامی کرکٹ کھلاڑی ہیں۔ انھوں نے 2008ء میں ڈیبیو سیریز میں بطور اوپننگ بلے باز کھیلا، جو 2017ء میں واپسی کے لیے مڈل آرڈر بلے باز بن گیا۔ اس نے اپنے محدود اوورز کے ڈیبیو کے 10 سال بعد 2018ء میں ویسٹ انڈیز کے خلاف اپنا پہلا ٹیسٹ میچ کھیلا۔

### مقامی کیریئر

اسکول چھوڑنے کے فوراً بعد، اس نے چیلاو ماریئنز ایس سی میں شمولیت اختیار کی اور بیٹنگ شروع کرنے کے لیے پروموٹ کیا۔ وہ بنگلہ دیش کی قومی کرکٹ لیگ ٹی20 بنگلہ دیش میں کھلنا کے کنگز کے لیے بھی کھیل چکے ہیں۔ وہ عام طور پر بیٹنگ کا آغاز کرتے ہیں اور انھوں نے اپنا فرسٹ کلاس ڈیبیو 2004-05ء میں سری لنکا میں کیا تھا اور انھیں 2007ء کے ورلڈ کپ کے لیے تیس رکنی صوبائی اسکواڈ میں بھی شامل کیا گیا تھا لیکن وہ آخری پندرہ میں جگہ بنانے میں ناکام رہے۔ فرسٹ کلاس کرکٹ میں اس کا اوسط اتنا اچھا نہیں ہوسکتا ہے، لیکن یہ اس کی ہارڈ ہٹنگ کی صلاحیتوں نے اس کے لیے بہت سے ماہروں کو جڑ سے اکھاڑ پھینکا ہے۔ چیلاو میرینز کرکٹ کلب کے لیے فرسٹ کلاس کرکٹ کھیلتے ہیں۔ انھوں نے مقامی مقابلوں میں صرف پانچ میچوں میں تین سنچریاں اسکور کی تھیں۔ مارچ 2018ء میں، اسے 2017-18ء کے سپر فور صوبائی ٹورنامنٹ کے لیے کینڈی کے اسکواڈ میں شامل کیا گیا۔ اگلے مہینے، اسے 2018ء کے سپر پراونشل ون ڈے ٹورنامنٹ کے لیے کینڈی کے اسکواڈ میں بھی شامل کیا گیا۔ وہ تین میچوں میں 187 رنز کے ساتھ ٹورنامنٹ میں کینڈی کے لیے سب سے زیادہ رنز بنانے والے کھلاڑی تھے۔ اگست 2018ء میں، انھیں 2018ء سری لنکا کرکٹ ٹی20 لیگ میں کولمبو کے اسکواڈ میں شامل کیا گیا۔ مارچ 2019ء میں، اسے 2019ء کے سپر پراونشل ون ڈے ٹورنامنٹ کے لیے گال کے اسکواڈ میں شامل کیا گیا۔ اگست 2021ء میں، اسے 2021ء کے سری لنکا کرکٹ انویٹیشنل ٹی20 لیگ ٹورنامنٹ کے لیے سری لنکا کرکٹ گرینز ٹیم میں نامزد کیا گیا۔

### بین الاقوامی کیریئر

انھیں اپریل 2008ء میں ویسٹ انڈیز کے دورے کے لیے سری لنکا کے ون ڈے اسکواڈ کے لیے منتخب کیا گیا تھا اور اس نے تینوں ون ڈے کھیلے تھے۔ اوپنر کے طور پر 9 اہک روزہ میچوں میں صرف دو نصف سنچریاں بنانے کے ساتھ، اداوتے کو 2009ء کے آخر میں دستے سے باہر کر دیا گیا۔ 9 سال کے بعد، انھیں پاکستان کے خلاف 3 میچوں کی سیریز کے لیے ٹی20 بین الاقوامی اسکواڈ میں واپس بلایا گیا کیونکہ بہت سے مستقل کھلاڑی سفر کرنے سے گریز کرتے ہیں۔ لاہور میں پاکستان کے درمیان تیسرا ٹی ٹوئنٹی۔ تاہم، اس نے تینوں میچوں میں خراب رنز بنائے۔ مئی 2018ء میں، انھیں ویسٹ انڈیز کے خلاف سیریز کے لیے سری لنکا کے ٹیسٹ اسکواڈ میں شامل کیا گیا۔ انھوں نے 14 جون 2018ء کو ویسٹ انڈیز کے خلاف سری لنکا کے لیے اپنا ٹیسٹ ڈیبیو کیا۔ وہ 31 سال کی عمر میں ٹیسٹ کرکٹ میں اوپننگ ڈیبیو کرنے والے سب سے معمر سری لنکن کھلاڑی بن گئے۔ تاہم، وہ پہلی اننگز میں بغیر کسی نقصان کے آؤٹ ہو گئے۔

حوالہ جات
---------
**جان ایڈورڈ بیریٹ** (پیدائش؛15 اکتوبر 1866ء جنوبی میلبورن، وکٹوریہ|وفات: 6 فروری 1916ء پیک ہل، مغربی آسٹریلیا،) ایک آسٹریلوی کرکٹ کھلاڑی تھا جس نے 1890ء میں دو ٹیسٹ کھیلے۔ اس نے بطور میڈیکل ڈاکٹر کام کیا۔

### ابتدائی زندگی

بیریٹ نے میڈیسن کی تعلیم حاصل کرنے کے لیے میلبورن یونیورسٹی جانے سے پہلے میلبورن کے ویسلے کالج میں تعلیم حاصل کی تھی۔ اس کے والد جنوبی میلبورن میں ڈاکٹر تھے اور اس کا بڑا بھائی بھی ڈاکٹر تھا ایک محتاط بلے باز، بحران میں قابل اعتماد، جیک بیرٹ نے وکٹوریہ کے لیے 1885ء سے 1893ء تک اول درجہ کرکٹ کھیلی اپنی طبی تعلیم کی وجہ سے وکٹوریہ کے بہت سے میچوں سے محروم رہنے کے باوجود، انھیں 1890ء میں آسٹریلیا کی ٹیم کے ساتھ دورہ انگلینڈ کے لیے منتخب کیا گیا اپنے پہلے ٹیسٹ میں لارڈز میں سیریز کے پہلے ٹیسٹ میں، بیرٹ ٹیسٹ کرکٹ میں بیٹ کیری کرنے والے پہلے آسٹریلوی بلے باز بن گئے دوسری اننگز میں انھوں نے اننگز کا آغاز کیا اور 280 منٹ تک بیٹنگ کے بعد ٹیم کے مجموعہ 176 کے میں سے 67 رنز بنائے مجموعی طور پر وہ آسٹریلوی بیٹنگ اوسط میں 22.89 کی اوسط سے 1305 رنز کے ساتھ دوسرے نمبر پر رہے کرکٹ مبصر اے جی مویز کے مطابق، اس نے "ایک شاندار کام کیا، لامحدود صبر اور شاندار دفاع کا مظاہرہ کیا، حالانکہ اس کے پاس یکجہتی کو دور کرنے کی تکنیک میں توجہ کی کمی تھی" اس نے مانچسٹر میں انگلینڈ الیون کے خلاف دورے کے آخری میچ میں اپنا سب سے زیادہ فرسٹ کلاس اسکور 97 (اور دوسری اننگز میں 73 ناٹ آؤٹ) بنایا۔ اپنی کرکٹ کی مہارتوں کے علاوہ، بیرٹ ایک سرکردہ آسٹریلوی رولز فٹ بال کھلاڑی بھی تھے جو 1880ء کی دہائی کے آخر اور 1890ء کی دہائی کے اوائل میں جنوبی میلبورن کے لیے کھیلتے رہے، 1889ء میں وکٹورین فٹ بال ایسوسی ایشن کے گول کِکنگ میں 40 گول کے ساتھ سرفہرست
رہے بیرٹ نے کرکٹ کے دورے کے بعد انگلینڈ میں مزید طبی تعلیم حاصل کی، سرجری میں ایم آر سی ایس ڈپلوما حاصل کیا۔ انھوں نے اپنے طبی کیریئر کو آگے بڑھانے کے لیے 26 سال کی عمر میں کرکٹ سے ریٹائرمنٹ لے لی

### انتقال

جان ایڈورڈ بیریٹ اپنی موت کے وقت گولڈ فیلڈز ٹاؤن پیک ہل، مغربی آسٹریلیا میں، کچھ سالوں سے مشق کر رہا تھا۔ وہ 06 فروری 1916ء کو چوٹی ہل، مغربی آسٹریلیا، میں 49 سال اور 114 دن کی عمر میں سفر آخرت پر روانہ ہو گیا۔

مزید دیکھیے
-----------

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* بین الاقوامی کرکٹ میں بیٹ کیری کرنے والے کرکٹ کھلاڑیوں کی فہرست
* وکٹوریہ کےاول درجہ کرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
نوجوان شاعر

تعارف
-----

9 نومبر 1994ء کو مراڑیاں شریف (ضلع گجرات ) میں پیدا ہوئے، سائنس کالج گجرات میں زیرِ تعلیم رہے پھر یونیورسٹی آف گجرات سے گریجویشن کی۔

نوجوان شاعر اسامہ جمشید نے 2019 میں گجرات لٹریری سوسائٹی کے نام سے ایک سوسائٹی بنائی اور اسی سوسائٹی کے زیرِ انتظام 3 اکتوبر 2019 کو ایک پاور شو گفتن 19 کے نام سے کیا ایسا مشاعرہ گجرات کی تاریخ میں پہلی بار ہوا تھا ۔
اسامہ جمشید حق کا علمبردار تھا وہ کسی کے ساتھ ظلم ہوتا نہیں دیکھ سکتا ہے وہ ظالم کو للکارتا تھا۔
اسامہ جمشید نے طلبہ کے حقوق کے لیے بھی آواز اٹھائی۔ اسامہ جمشید طلبہ کے حقوق کے لیے بنائی گئی تنظیم ایم ایس ایم گجرات کا صدر بھی رہ چکا تھا ۔ اسامہ جمشید ایک نڈر اور بے باک لیڈر تھا ۔ گجرات کے طلبہ اس کو قائدِ طلبہ کہہ کر پکارتے تھے ۔

شعروشاعری
---------

ان کا اسلوب بیان و کلام اچھوتا اور پر اثر تھا، جدید شاعری میں ان کا اپنا ایک انداز تھا

ہم مطلعِ وحشت پہ چمکتے ہوئے تارے
کوئی تو کسی سمت سے "اے دوست" پکارے

اس دشتِ تغافل میں ہے بس تیرا سہارا
اے عشق مرے دوست مجھے جان سے پیارے

اک بحرِ تمنا ہے میں ساحل پہ کھڑا ہوں
کوئی ترے لہجے میں مرا نام پکارے

لوگ آئے گئے، غرق ہوئے، ڈوب گئے، پر
بہتے چلے جاتے ہیں محبت کے یہ دھارے

خاموشی پہ قربان تمھاری مری نظمیں
اے جانِ غزل میرا سخن صدقے تمھارے

  

لبوں تک آ گئی اک لہر میرے سینے سے
ہنسی میں ڈوب گیا میں نکل کے گریے سے

خوشی کو آپ نے صاحب غلط شمار کیا
ہنسی تو پھوٹنے لگتی ہے کھل کے رونے سے

مجھ اس فقیر پہ کرتے ہیں رشک شہزادے
کہ شاہزادی کو نسبت ہے میرے ہجرے سے

کواڑ کھول کے دیکھا تری گلی کی طرف
سراب ہی نظر آیا مجھے دریچے سے

اُسامہ جمشید

  

  

  

،

وفات
----

14 اکتوبر 2020ء کو ایک اندوہناک حادثہ میں وفات پا گئے، ان کی نماز جنازہ 15 اکتوبر 2020ء کو ان کے آبائی گاؤں مراڑیاں شریف میں 11 بجے ادا ہوئی، جس میں ہزاروں افراد نے شرکت کی اور ہر آنکھ اشکبار تھی ۔ وہیں تدفین کی گئی۔

حوالہ جات
---------

1. ↑

حوالہ جات
**کرشنا پربھا،** ایک ہندوستانی اداکارہ اور پیشہ ور رقاصہ ہیں جو بنیادی طور پر ملیالم فلموں میں نظر آتی ہیں۔ اس نے فلم انڈسٹری میں اپنی انٹری فلم *میڈمپی* (2008) سے کی، جس کی ہدایتکاری بی اننی کرشنن نے کی تھی۔ اس نے جیتو جوزف کی ہدایت کاری میں *لائف آف جوسوٹی* (2015) میں مولی کٹی کا کردار ادا کیا۔

ابتدائی زندگی
-------------

پربھا کی پیدائش سی آر پربھاکرن نائر کے ہاں ہوئی تھی، جو کالامسری ایچ ایم ٹی کے سابق مکینیکل انجینئر اور شیلا پربھاکرن نائر تھے۔ اس نے پرائمری تعلیم سینٹ جوزف اسکول، کالامسری سے مکمل کی اور سیکرڈ ہارٹ کالج، تھیورا سے ہیومینٹیز میں اعلیٰ ثانوی تعلیم حاصل کی۔ اس کے ابتدائی اثرات میں موہنیاتم ، کچھی پوڈی ، نادکم اور مارگم کالی شامل تھے۔ اس نے الائنس یونیورسٹی بنگلور سے بھرتناٹیم میں ڈپلومہ کا سرٹیفکیٹ حاصل کیا۔ اس نے کلاسیکی رقص کی تربیت تین سال کی عمر سے اپنی پہلی ڈانس ٹیچر کالمندلم سوگندھی کی سرپرستی میں حاصل کی۔

کیریئر
------

پربا کو ریاستی سطح کے یوتھ فیسٹیول مقابلے میں کئی ایوارڈ ملے۔ اس نے منوج گنیز کے کوچین نوودیا ٹروپ میں بطور ڈانسر شمولیت اختیار کی۔ بعد میں اس نے ساجن پالورتھی اور پرجودھ کے ساتھ *کامیڈی شو* کے لیے اشتراک کیا، جو ایشیا نیٹ ٹی وی چینل پر ایک پروگرام ہے۔بی اننی کرشنن کی فلم میں اپنے [ *کے* ] ، کرشنا پربا نے فلموں کی ایک سیریز میں مختلف کردار ادا کرکے ملیالم فلم انڈسٹری میں اپنا قد بڑھایا، خاص طور پر *نتھولی اورو چیریا مینالا* (2013) اور *لائف آف جوسوٹی* (2015) میں کام کیا۔ 2014 میں، اس نے کہا کہ کاویہ مادھاون اور رمیش پشارودی سمیت کئی مشہور شخصیات نے *شی ٹیکسی* میں ادا کیے گئے کردار کرشنا اور *بوئنگ بوئنگ* میں سوکماری کے کردار کے درمیان مماثلت کی نشان دہی کرنے کے بعد آنجہانی سوکماری سے موازنہ کرنے پر اس نے فخر محسوس کیا۔ 2017 میں، کرشنا پربا نے کئی ایوارڈ یافتہ طالب علموں کے ساتھ رادھا مادھوم، ایک ڈانس ڈراما جو سنیما اداکارہ گایتری کی طرف سے ہدایت کی گئی تھی، میں شمولیت اختیار کی۔ اس نے 2017 میں فلم *تھیرم* کے لیے گانا گایا تھا۔ وہ کوچی میں جینیکا اسکول آف آرٹس چلا رہی ہے۔

حوالہ جات
---------

1. ↑  "Dance apart from films"۔ Deccan Chronicle۔ Kochi۔ اخذ شدہ بتاریخ 13 اگست 2016 
[*مردہ ربط*]
2. ↑  "Krishna Praba about her character in Life of Josutty"۔ The Times of India۔ 19 مئی 2017 میں اصل سے آرکائیو شدہ۔ اخذ شدہ بتاریخ 16 اگست 2016  الوسيط `|url-status=` تم تجاهله (معاونت)
3. ↑  "Kalamandalam Suganthi about redefining mohiniyattam" آرکائیو شدہ 12 اپریل 2021 بذریعہ وے بیک مشین. The Hindu
4. ↑  "Krishna Praba compared to sukumari" آرکائیو شدہ 19 مئی 2017 بذریعہ وے بیک مشین. *The Times of India*
5. ↑  "Radha Madhavam enacted by Krishna Praba" آرکائیو شدہ 13 جون 2017 بذریعہ وے بیک مشین. *Deccan Chronicle*

بیرونی روابط
------------

* انٹرنیٹ مووی ڈیٹابیس (IMDb) پر کرشنا پربھا
مدرسہ فلاح المسلمین تیندوا، رائے بریلی (امیٹھی) یوپی

مدرسہ فلاح المسلمین قصبہ جائس اور فرصت گنج تھانہ کے بیچ نیشنل ہائی وے اور ریلوے پٹری کے قریب شہر رائے بریلی سے 24 کلومیٹر دور امین نگر تیندوا گاؤں میں سنہ 1966ء میں مفکر اسلام مولانا سید ابو الحسن علی حسنی ندوی کے دست مبارک سے مولانا سید محمد ثانی حسنی ندوی مظاہری کی نظامت اور مولانا عبد الباری ندوی کے اہتمام میں دار العلوم ندوۃ العلماء لکھنؤ سے ملحق ہو کر شروع ہوا، اپنے ابتدائییی دور سے صحیح الفکر اور صحیح العقیدگی کے ساتھ پوری دنیا کو علما کی جماعت مہیا کرنے میں رواں دواں ہے، اس مدرسہ میں ایک بڑی خوبصورت عالی شان مسجد ہے، ایک مہمان خانہ بھی ہے، اس مدرسہ میں مقیم طلبہ کی تعداد تقریباً 350 ہے اور غیر مقیم 530 سے مزید، 35 اساتذہ و ملازمین اور 6 طباخ ہیں، طلبہ کی رہائش کے لیے 34 کمروں پر مشتمل 5 بورڈنگ الگ الگ نگراں حضرات کی ذمہداری میں ہیں، درجات کا الگ سے انتظام ہے، اطفال و مکتب تا عالیہ ثانیہ تک کی تعلیم دار العلوم ندوۃ العلماء کے نصاب کے مطابق دئے جاتے ہیں، ہر درجہ میں اساتذہ کے لیے میز و کرسی اور طلبہ کے بیٹھنے کے لیے بینچ کا انتظام ہے، درسگاہ کی عمارت رہائش گاہ کی عمارت سے الگ رکھی گئی ہے تاکہ طلبہ خالی گھنٹوں میں بورڈنگ کا رخ نہ کریں، اسی غرض سے درسگاہ کی عمارت میں ہی ایک بڑا کتب خانہ "المکتبۃ العامۃ ثانی حسنی "بنوایا گیا ہے، درسیات کے ساتھ ساتھ طلبہ کے اندر لسانی و قلمی صلاحیت پیدا کرنے کے لیے "جمعیۃ الاصلاح" کا نظام قائم کیا گیا، جس کے ما تحت "النادی العربی"، اردو، انگریزی اور ہندی خطابت اور مقالہ نگاری کے اسٹیج سجاتا ہے، جو اچھے اچھے اردو، عربی، انگریزی اور ہندی زبانوں کے مقررین، محررین اور مقالہ نکار پیدا کر رہی ہے، ایک چھوٹا کتب خانہ "دار الکتب" کے نام سے بھی جمعیت کے ذمہ ہے، عصر بعد دار الکتب کھلتا ہے، طلبہ وہاں جاکر استفادہ کرتے ہیں اور وہاں سے اپنے کھاتے پر کتابیں نکلواتے ہیں، ہر سال جمعیت کے لیے ایک "ناظم" اور ایک "نائب ناظم" اسی طرح النادی کے لیے ایک "الامین العام" اور ایک "نائب الامین" اور جمعیت کے تحت ہونے والے پروگراموں کے لیے"معتمدین" کا انتخاب اساتذہ کرام کی آراء سے ہوتا ہے، جمعیت میں علیا اور سفلی دو کیٹیگری ہیں، علیا کے پروگرام "زکریا ہال" میں منعقد ہوتے ہیں جبکہ سفلی کے مسجد میں، ماہنامہ اردو جداریہ "شاہین" عربی "الفلاح" اور انگریزی "THE MESSAGE" کے نام سے ہر مہینے طلبہ کے قلموں کو سنوارتے اور ان کو صیقل کرتے ہیں۔
ناظم ثانی اور اپنے والد مولانا سید محمد واضح رشید حسنی ندوی کے انتقال کے بعد مدرسہ کے موجودہ ناظم مولانا سید جعفر مسعود حسنی ندوی، معتمد تعلیمات مولانا سید بلال عبد الحی حسنی ندوی اور مدرسہ کے موجودہ مہتمم مولانا مشتاق احمد صاحب ندوی ہیں۔

اب یہ مدرسہ مولانا سید محمد رابع حسنی ندوی کی زیر سرپرستی میں تشنگان علوم قرآن و حدیث کو سیراب کر رہا ہے۔
**کینڈیس این وارنر** ایک آسٹریلوی ریٹائرڈ پروفیشنل آئرن وومین اور سرف لائف سیور اور آسٹریلیائی کرکٹ اسٹار ڈیوڈ وارنر کی بیوی ہیں۔

آئرن وومین
----------

کینڈیس نے پہلی بار 14 سال کی عمر میں آئرن مین سیریز میں پیشہ ورانہ مقابلہ کیا۔  16 سال کی عمر میں وہ این ایس ڈبلیو ریاست کی آئرن وومن چیمپئن تھیں۔ جنوری 2008ء میں اس نے 2008ء نیوٹری-گرین آئرن مین اور آئرن وومن سیریز میں جگہ کے لیے کوالیفائی کیا۔

ٹیلی ویژن میں انٹری
-------------------

کینڈیس 2008ء کی اٹ ٹیکز ٹو کی سیریز میں نمودار ہوئی،  بیونڈ بلیو چیریٹی کی حمایت کرتی تھی لیکن 1 اپریل 2008ء کو چھٹے نمبر پر نکل گئی۔ اس کا سرپرست انتھونی کالیا تھا۔ وہ 9 جون 2008ء کو *آسٹریلین اسٹوری* پروگرام کا موضوع تھیں۔  2017ء میں وہ *ہیلز کچن (برطانیہ ٹی وی سیریز)* کے آسٹریلین ورژن میں ایک مشہور شخصیت کے مدمقابل کے طور پر نمودار ہوئی۔   وہ دسویں نمبر پر آئی، پہلی کو ختم کر دیا گیا۔ 2020ء میں یہ اعلان کیا گیا کہ وہ سیون نیٹ ورک کے ریئلٹی پروگرام *SAS Australia: Who Dares Wins میں* شرکت کریں گی۔  وہ 2022ء اور 2023ء میں *دی بیک پیج* پر باقاعدہ پینلسٹ رہی ہیں۔

کتاب
----

اپریل 2023ء میں وارنر نے *رننگ سٹرانگ* کے عنوان سے ایک یادداشت جاری کی۔

ذاتی زندگی
----------

وارنر ماروبرا کے مضافاتی علاقے سڈنی میں پیدا ہوئی تھی۔ وہ مالٹی ورثے سے تعلق رکھتی ہے۔  وہ 2015ء سے آسٹریلوی کرکٹ کھلاڑی ڈیوڈ وارنر کی اہلیہ ہیں۔ ان کا پہلا بچہ (ایک بیٹی) آئیوی مای 11 ستمبر 2014ء کو پیدا ہوئی اور دوسری بیٹی انڈی راے 14 جنوری 2016ء کو اور تیسری بیٹی اسلا روز 30 جون 2019ء کو پیدا ہوئی۔ وہ سڈنی میں رہتے ہیں۔ اس سے قبل وہ برطانوی کامیڈین ڈیوڈ والیمز کے ساتھ ایک مختصر تعلقات میں تھیں۔

مزید دیکھیے
-----------

* ڈیوڈ وارنر

حوالہ جات
---------

1. ↑  Motivational Speeches | Brand Ambassadors [*مردہ ربط*]
2. ↑  The Daily Telegraph It Takes Two: Candice Falzon gets it in the can
3. ↑  "Show No Mercy"۔ Australian Story۔ ABC Television۔ 9 June 2008۔ اخذ شدہ بتاریخ 10 جون 2008
4. ↑  Amelia Saw (24 March 2017)۔ "The celebrities taking on Marco Pierre White in Hell's Kitchen Australia are named"۔ news.com.au۔ اخذ شدہ بتاریخ 24 مارچ 2017
5. ↑  Alice Coster (24 March 2017)۔ "Hell's Kitchen Australia host doesn't know the celebrity contestants"۔ Herald Sun۔ اخذ شدہ بتاریخ 24 مارچ 2017
6. ↑  Media Release: SAS Australia's full line up and air date revealed, *TV Blackbox*. Retrieved 2 October 2020.
7. ↑  Anthony Micallef (28 February 2005)۔ "Candice Falzon in Search 2005 Miss Malta Knight"۔ Rleague.com۔ 11 اپریل 2015 میں اصل سے آرکائیو شدہ۔ اخذ شدہ بتاریخ 27 جولا‎ئی 2008  الوسيط `|url-status=` تم تجاهله (معاونت)
8. ↑  "Candice Falzon's men"۔ dailytelegraph.com.au۔ اخذ شدہ بتاریخ 12 ستمبر 2014
پنجابی ایک انڈو۔آرین زبان ہے جو پنجاب (پاکستان اور انڈیا) کے علاقے میں بولی جاتی ہے۔ یہ زبان اردو کے مشابہ ہے اور پاکستان کی سب سے زیادہ بولی جانے والی زبان ہے۔
پنجابی کے مختلف لہجے ہیں مگر اس کی گرامر تقریباً ویسی ہی رہتی ہے۔

لفظی ترتیب
==========

پنجابی زبان بنیادی طور پر "فاعل۔مفعول۔فعل" کی لفظی ترتیب پر مشتمل ہے۔ اس میں اردو کی طرح حروف کا استعمال کیا جاتا ہے جو اسم کے بعد آتے ہیں۔

لکھنے کا طریقہ
==============

پنجابی کو لکھنے کے لیے پنجابی لوگ گرمکھی اور شاہ مکھی حروف کا استعمال کرتے ہیں۔ شاہ مکھی حروف اردو سے ملتے ہیں اس لیے اس مضمون میں شاہ مکھی حروف کا ہی استعمال کیا جائے گا۔

اسم
===

پنجابی زبان میں دو جنس ، دو تعدد اور پانچ حالتیں ( حالت فاعلی، حالت غیر فاعلی ، حالت منادیٰ ، حالت حالت جر اور حالت ظرفی ہے۔ آخری دو حالتوں کا استعمال بہت کم کیا جاتا ہے، حالت جر صرف واحد کے لیے ہوتی ہے۔ عام طور پر حالت غیر فاعلی ، حالت جر اور حالت ظرفی کا استعمال ظرفی جملوں میں ہوتا ہے۔
پنجابی میں اسم کو مزید گروہوں میں تقسیم کیا جا سکتا ہے جو اضافی أسما اور غیر اضافی اسما ہیں۔

صفات
====

صفات کو دو گروہوں قابل تبدیل اور نا قابل تبدیل میں تقسیم کیا جاتا ہے۔ قابل تبدیل صفات جنس کے مطابق تبدیل ہوتے ہیں اور ناقابل تبدیل صفات نہیں ہوے تے اور چھوٹے ہوتے ہیں۔
ضد ابہام صفحات کے لیے معاونت زیر نظر مضمون عثمان کے بارے میں ہے۔  عثمان (نام) عثمان ثانی (ضد ابہام) دیکھیے۔
عثمان دوم 1618ء سے لے کر اپنی وفات تک خلافت عثمانیہ کی باگ ڈور سنبھالنے والا سلطان تھا۔ وہ 3 نومبر 1604ء کو توپ کاپی محل استنبول ترکی میں پیدا ہوئے اور 20 مئی 1622ء کو وفات پائی۔ انھوں نے 1607ء میں پیدا ہونے والی عائشہ سے شادی کی۔ وہ سلطان احمد اول کا بیٹا تھا۔ ان کی والدہ سلطان ماہ فیروز سلطان تھیں۔

ان کی والدہ نے عثمان کی تعلیم پر بہت زیادہ توجہ دی تھی ، اس کے نتیجے میں عثمان ثانی ایک مشہور شاعر بن گئے تھے اور عربی ، فارسی ، یونانی ، لاطینی ، سمیت بہت سی زبانوں میں مہارت حاصل تھی۔ عثمان کی پیدائش اپنے والد احمد اول کے تخت نشین ہونے کے گیارہ ماہ بعد ہوئی تھی۔ اسے محل میں تربیت دی گئی تھی۔ غیر ملکی مبصرین کے مطابق ، وہ عثمانی شہزادوں میں سے ایک سب سے زیادہ مہذب شہزادہ تھا۔
عثمان ثانی اپنے چچا مصطفی اول (1617–18 ، 1622–23) کے خلاف بغاوت کے نتیجے میں 14 سال کی عمر میں تخت نشین ہوا۔ اپنی جوانی کے باوجود ، عثمان دوم نے جلد ہی اپنے آپ کو ایک حاکم کی حیثیت سے پیش کرنے کی کوشش کی اور فارس کے ساتھ صلح نامے (معاہدہ سیراو) پر دستخط کرکے سلطنت کی مشرقی سرحد کو حاصل کرنے کے بعد ، اس نے مولڈویئن میگنیٹ جنگوں کے دوران پولینڈ پر عثمانی حملے کی ذاتی طور پر قیادت کی۔

عثمان دوم کو جس بنیادی اور غیر معمولی کمزوری کا سامنا کرنا پڑا وہ حرم میں خواتین کی طاقت کی بنیاد کی واضح عدم موجودگی تھی۔ 1620ء سے عثمان کی موت تک ،وہ پرانے محل میں مصطفی اول کی والدہ کی مخالفت کا مقابلہ نہیں کرسکتی تھیں۔ اگرچہ اس کے پاس ایک وفادار چیف سیاہ فام خواجہ سرا تھا ، لیکن اس کی عدم موجودگی کی تلافی نہیں کرسکا ، اس دور کی سیاست میں ایک کامیابی کا مجموعہ تھا۔
1620ء کے موسم خزاں میں ،بییلربی سکندر پاشا نے ٹرانسلوینیائی شہزادہ بیتلن گبار کے استنبول بھیجے گئے خفیہ خط پر قبضہ کرکے پولینڈ بھیج دیا اور عثمان بھی اپنے آس پاس کے لوگوں کا تجربہ کار بن گیا۔ اس نے پولینڈ کی مہم پر گامزن ہونے کا فیصلہ کیا۔ پولش مہم کے سلسلے میں جاری تیاریوں سے نہ تو سردی ہو سکتی ہے اور نہ قحط اور نہ ہی برطانوی سفیر جان آئیر عثمان کو روک سکتا ہے۔ پولینڈ کے بادشاہ سیگسمنڈ کے سفیر کو شدید سردی کے باوجود استنبول لایا گیا۔ ینی چری اور فوج اپنی شرائط سے قطع نظر ، مہم چلانے پر راضی نہیں تھی۔

12 جنوری 1621 کو شہزادے محمد کے قتل کے 11 یوم بعد استنبول میں شدید برف باری شروع ہو گئی۔ بوسٹن زادے یحییٰ افندی ، جو اس سردی سے گذر رہے تھے ، ان میں سے ایک ، بتاتے ہیں کہ گولڈن ہارن اور باسفورس جنوری سے فروری کے آخر میں برف سے ڈھکے ہوئے تھے۔

عثمان دوم
ینی چری اثرورسوخ کا مقابلہ کرنے کے لیے ، عثمان دوم نے اپنے تخت کے خلاف سازشوں کے لیے جمع ہونے والے مقامات کو بند کر دیا اور اناطولیائی لوگوں پر مشتمل ایک نئی اور زیادہ وفادار فوج بنانے کا ارادہ کیا۔ اس کا نتیجہ ینی چری کی طرف سے ایک بغاوت تھی ، جس نے فوری طور پر استنبول کے ییدیکول قلعہ میں نوجوان سلطان کو قید کر دیا ، جہاں عثمان دوم کو گلا دبا کر قتل کیا گیا تھا۔ عثمان کی موت کے بعد ، اس کا کان منقطع کر دیا گیا تھا۔ جو اس کی موت کی تصدیق تھی کہ حلیمہ سلطان اور سلطان مصطفی اول کو اب اپنے بھتیجے سے ڈرنے کی ضرورت نہیں ہوگی۔ عثمانی تاریخ میں یہ پہلا موقع تھا جب کسی سلطان کو ینی چری نے پھانسی دی۔
یہ تباہی عثمانی تاریخ کا سب سے زیادہ زیرِبحث موضوع ہے۔
ترکی کی ٹیلی ویژن سیریز کوسم سلطان جو اردو 1 پر نشر کی گئی۔ میں عثمان ثانی کو اداکار تانر ایلمیز نے پیش کیا تھا۔







1. ↑  گرین انسائکلوپیڈیا کیٹلینا آئی ڈی:  — بنام: Osman II — عنوان : Gran Enciclopèdia Catalana